Torgeir Micaelsen

Torgeir Eikstad Micaelsen (født 20. mai 1979 i Bergen) er en norsk politiker (Ap). Fra 2024 er han statssekretær i regjeringen Støre. Han var stortingsrepresentant for Buskerud fra 2005 til 2017.Torgeir trekker seg fra Stortinget - VG 16. august 2016, besøkt 5. oktober 2017Kjære Storting, takk for nå! - Dagbladet 21. juni 2017, besøkt 5. oktober 2017

Han er oppvokst i Mjøndalen i Nedre Eiker kommune og har studiekompetanse fra Eiker videregående skole fra 1998, bachelorgrad i psykologi og statsvitenskap fra Universitetet i Oslo fra 1999 og mastergrad fra Handelshøyskolen BI fra 2012. Før sin tid som stortingsrepresentant arbeidet han som lærervikar 1999–2002, deretter selvstendig næringsdrivende i underholdningsbransjen gjennom Monkeybusiness AS sammen med Kristoffer Reinsfelt Arnesen. I 2004–2005 arbeidet Micaelsen som selger i Norsk Møteforum AS. 

Micaelsen var leder i AUF i Buskerud 1999–2001, medlem av Nedre Eiker kommunestyre 1999–2003, vararepresentant til Stortinget  2001–2005 og nestleder i Buskerud Arbeiderparti 2004–2006.

Under valgkampen i 2003 ble han slått av Frp-politikeren Martin Schanche for åpent kamera under en partidebatt ved Åssiden videregående skole. Dette hendte etter at Micaelsen og flere andre i panelet hadde ropt til Schanche at han var feig som trakk seg fra debatten før den var ferdig.

I 2005 ble Micaelsen innvalgt på Stortinget fra Buskerud. Fra 2009 til 2013 var han medlem av Stortingets finanskomité. I perioden 2005–2009 var han i tillegg medlem av Stortingets valgkomité. Som 30-åring ble han i 2009 leder i finanskomiteen og medlem av Arbeiderpartiets sentralstyre. 

Fra 2013 til 2017 var han 2. nestleder i Stortingets helse- og omsorgskomité og helsepolitisk talsmann for Arbeiderpartiet. Da han sluttet på Stortinget var han i en periode partner og seniorrådgiver i TRY Råd, før han kom inn i rikspolitikken igjen som statssekretær, først i Digitaliserings- og forvaltningsdepartementet og fra februar 2025 i Finansdepartementet.

 Referanser 

 Eksterne lenker 



Kategori:Statssekretærer fra Ap
Kategori:Statssekretærer i Regjeringen Støre
Kategori:Stortingsrepresentanter fra Ap
Kategori:Stortingsrepresentanter for Buskerud
Kategori:Stortingsrepresentanter 2013–2017
Kategori:Stortingsrepresentanter 2009–2013
Kategori:Stortingsrepresentanter 2005–2009
Kategori:Lokalpolitikere i Nedre Eiker
Kategori:Ap-politikere i Buskerud
Kategori:Tillitsvalgte i AUF
Kategori:Alumni fra Handelshøyskolen BI
Kategori:Alumni fra Universitetet i Oslo
Kategori:Personer fra Nedre Eiker kommune